Document ID: /roh_data/filtered/fineweb-2-filterrobots_roh.jsonl.gz/60095

En il conflict da la Siria tschertga la Frantscha il dialog cun la Russia e la Tirchia. I saja l’incumbensa da la Frantscha da discutar cun tuts participads. Quai ha ditg il president franzos Emmanuel Macron en la televisiun.
Plinavant haja el persvas il president american Donald Trump da laschar sias truppas en Siria. La Chas’alva a Washington ha dentant annunzià curt suenter ch’ins veglia retrair las truppas americanas ord la Siria tant pli spert. La missiun na saja er suenter la davos’attatga betg sa midada.